open-index/open-wikipedia-markdown huggingface dataset:
רמי יעקב

**רמי יעקב** (באנגלית: **Rami Yacoub**; נולד ב-17 בינואר 1975) הידוע גם בשמו הפרטי **רמי,** הוא מפיק מוזיקלי וכותב שירים שוודי ממוצא פלסטיני וחבר לשעבר באולפני שירון  ואולפני מרטון . יעקב שיתף פעולה עם מקס מרטין בתחילת הקריירה שלו. הוא עבד עם מוזיקאים ושחקנים כמו ליידי גאגא, אריאנה גרנדה, דמי לובאטו, סלינה גומז, בריטני ספירס, ניקי מינאז', מדונה, צ'ארלי XCX, בון ג'ובי, בקסטריט בויז, ואן דיירקשן, וסטלייף, הסאטרדייז, פינק, סלין דיון, אנריקה איגלסיאס, טייסטו, אביצ'י, אן סינק, , לינדזי לוהן, ויזר ומונסקין.

## קריירה
במהלך הקריירה שלו, עבד יעקב על להיטים בין-לאומיים כדוגמת "" ו-"I'm Not a Girl, Not Yet a Woman" של בריטני ספירס, "How It's Done" של קאש דול, קים פטרס, אלמה וסטפלון דון ו-"What Makes You Beautiful" של ואן דיירקשן, כמו גם להיטן של דמי לובאטו ושר לויד, "Really Don't Care".

בנוסף לכך, עבד יעקב על שלושת השירים "Addicted", "" ו-"Devil Pray" של הזמרת-יוצרת האמריקאית מדונה.

## קישורים חיצוניים

## הערות שוליים

קטגוריה:מפיקים מוזיקליים שוודים
קטגוריה:פזמונאים שוודים
קטגוריה:שוודים שנולדו ב-1975
2023 (אלבום של אייל גולן)

***2023*** הוא האלבום ה-27 של הזמר הישראלי איל גולן בהוצאת חברת התקליטים ליאם הפקות. האלבום יצא לאור ב-28 במרץ 2023. האלבום זכה להצלחה רבה, כשבצאתו בלטו מתוכו השירים "עיר נמל" ו"מתי את חוזרת" שנכנסו לעשירייה הפותחת במצעדי המוזיקה של היטליסט, מדיה פורסט, גלגלצ והעשירייה. האלבום עצמו הגיע למקום הראשון במצעדים של פלטפורמות המוזיקה אפל מיוזיק וספוטיפיי.

## רשימת רצועות

## הערות שוליים

## קישורים חיצוניים

קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי אופיר כהן
קטגוריה:אלבומים שהופקו על ידי מתן דרור
קטגוריה:אלבומי חברת ליאם הפקות
ל'אוקסיטן אן פרובאנס

**ל'אוקסיטן אן פרובאנס** (בצרפתית: **L'Occitane en Provence**; נהגה: ; בתרגום לעברית: האישה האוקסיטנית בפרובאנס) היא קמעונאית יוקרה צרפתית, המייצרת ומשווקת מוצרי טיפוח גוף, פנים ושיער; בישום ובישום אוויר לבית; שממוקמת במנוסק  שבמחוז האלפים של פרובאנס עילית בדרום מזרח צרפת המטרופוליטנית.
## היסטוריה
החברה שנוסדה ב-1976 בידי אוליבייה בוסן  כחברה שתשמר את מסורות הייצור של שמנים אתריים, סבונים וכדומה, של מולדתו פרובאנס, הלכה והתרחבה. וכאשר מכר את רוב מניות החברה למשקיעי הון סיכון בשנות ה-90 של המאה ה-20 כדי לממן התרחבות של החברה, מצא עצמו המייסד מודר מהניהול השוטף ומשותפות בהחלטות האסטרטגיות. ב-1994 הצטרף לחברה איש העסקים האוסטרי ריינולד גייגר , שרכש תחילה 33% ממניות החברה ועד 1996 הפך לבעל מניות הרוב. אחרי השתלטותו על החברה, החזיר גייגר את המייסד בוסן להנהלת החברה כמנהל הקריאייטיב ופיתוח המוצרים. שם החברה הפך בסוף שנות ה-90 מ**ל'אוקסיטן** לשמה הנוכחי **ל'אוקסיטן אן פרובאנס** מאחר שהשם 'פרובאנס' היה בעל משמעות רבה יותר עבור הקהל הבינלאומי של החברה.

החברה מפעילה חנויות בלמעלה מ-90 מדינות בעולם (כולל בישראל). ומאז 2010 היא נסחרת בבורסת הונג קונג.

## קישורים חיצוניים

* 

* היסטוריה, תרבות ומבנה תאגידי של החברה, מסמך רשמי של החברה
* הדו"ח השנתי של ל'אוקסיטן לשנת 2021

קטגוריה:חברות קוסמטיקה צרפתיות
קטגוריה:מותגי קוסמטיקה
סרט אנתולוגיה

**סרט אנתולוגיה** (באנגלית: **Anthology Film**), הידוע גם כ**סרט** **מִקְבָּץ** (**Omnibus film**) או **סרט חבילה** (**Package film**), הוא סרט בודד המורכב מכמה סרטים קצרים יותר, כל אחד שלם בפני עצמו ומובדל מהאחר, אם כי לעיתים קרובות קשורים זה לזה על ידי אותו נושא, הנחת יסוד או יוצר. לפעמים כל אחד מהם מבוים על ידי במאי אחר או נכתב על ידי מחבר אחר, או אולי אפילו נוצר בזמנים שונים או במדינות שונות.

סרטי אנתולוגיה מזוהים באופן שגוי עם סרט הייפרלינק, סגנון של יצירת סרטים המציג חלקים מסיפורים רבים במהלך הסרט, בעוד שסרטי אנתולוגיה מציגים קטעי סיפור אחד בכל פעם. כמה דוגמאות שגויות כוללות את "ספרות זולה" (1994) ו"אהבה נושכת" (2000), המחלקים את קווי העלילה שלהם באופן לא כרונולוגי, מופרדים על ידי מקטעים.

## דוגמאות

## ראו גם
* סרט הייפרלינק
* אנתולוגיה
* סיפור מסגרת

## הערות שוליים

*
אנתולוגיה
קטגוריה:מונחים בקולנוע
Tell Me More

"**Tell Me More**" (בעברית: "**ספרי לי עוד**") הוא סינגל שהוקלט על ידי צמד זמרי הפולק האזרים טוראלטוראןX, אשר יצא לאור ב-13 במרץ 2023. השיר ייצג את אזרבייג'ן באירוויזיון 2023 שהתקיים בליברפול שבממלכה המאוחדת, לאחר שנבחר על ידי ערוץ הטלוויזיה הממלכתי במדינה, İctimai Television, הגוף המשדר את תחרות האירוויזיון.

## לפני האירוויזיון
במהלך חודש דצמבר 2022 İctimai Television הציע לכותבים להגיש את שיריהם לאירוויזיון. תקופת הגשת השירים הסתיימה ב-15 בינואר 2023, לאחר הארכה שניתנה. ב-2 בפברואר, לאחר טענות שונות שהועלו כי אזרבייג'ן כבר בחרה את הזמר ראוף קינגסלי כנציג, הוכרזו רשמית חמשת האמנים המועמדים סופית לייצג את המדינה. ב-9 במרץ נודע כי טוראלטוראןX ייצגו את אזרבייג'ן בתחרות, והשיר יצא לאור רשמית ב-13 במרץ.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אזרבייג'ן שובצה למחצית השנייה של חצי הגמר הראשון, שהתקיים ב-9 במאי 2023,

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן שובצה כמדינה ה-12, אחרי שוודיה ולפני צ'כיה. ב-9 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי אזרבייג'ן באירוויזיון
קטגוריה:שירים באנגלית
פרנסואה-מארי-ז'אק פוז'ר

**פרנסואה-מארי-ז'אק פוז'ר** (באנגלית: **François-Marie-Jacques Fougère**; 26 במאי 1881 – 18 ביולי 1954) היה גנרל צרפתי. הוא שירת בצבא הצרפתי בין השנים 1933 ל-1941, במהלך 1940 היה מחליף מקומו של אז'ן מיטלהאוזר. היה פעיל צבאי במערכה בסוריה ובלבנון במלחמת העולם השנייה.

## קישורים חיצוניים
* 

קטגוריה:גנרלים צרפתים
קטגוריה:אנשי צבא צרפתים במלחמת העולם השנייה
קטגוריה:צרפתים שנולדו ב-1881
קטגוריה:צרפתים שנפטרו ב-1954
Jvke

**ג'ייקוב דודג' לוסון** (באנגלית: **Jacob Dodge Lawson**; נולד ב-3 במרץ 2001), הידוע בשם הבמה **Jvke** (מעוצב באותיות גדולות, נהגה "גֶ'ייק") הוא זמר-יוצר, מפיק מוזיקלי ואישיות רשת אמריקאית. במהלך הסגרים במגפת הקורונה, הוא החל להיות פעיל ברשת החברתית טיקטוק ולפרסם בה סרטונים עם שיריו, כאשר אחד מהם, "Upside Down", הפך לוויראלי. בשנת 2022 הוציא לאור את אלבום הבכורה שלו, *This Is What ____ Feels Like (Vol. 1–4)*.

## ראשית חייו
לוסון נולד ב-3 במרץ 2001 בפרובידנס, רוד איילנד. אמו היא מורה למוזיקה בבית ספר ציבורי ואביו כומר בכנסייה. בימיו בכנסייה לוסון למד מוזיקה וקיבל שיעורי פסנתר, וכן החל לשיר ולכתוב שירים משלו לכנסייה. הוא למד בבית ספר קתולי ובהמשך עבר לתיכון ציבורי בעיר הולדתו קרנסטון. לאחר הלימודים בבית הספר הוא נרשם לקולג' הקהילתי של רוד איילנד, שם למד במשך שנה וחצי עד שנשר כדי לעסוק בשירה.

באוקטובר 2024 התחתן עם בת זוגו, ג'ורג'יה שרלוט אוונס.

## קריירה
בשנת 2020, עם תחילת הסגרים בעולם לאור מגפת הקורונה, לוסון ובני משפחתו הצטרפו לרשת החברתית טיקטוק. לאחר תקופה בה יצר קטעי מערכון קצרים וסרטונים נוספים, הוא הודיע על הסינגל הראשון שלו, "Upside Down". השיר זכה לפופולריות רבה, ואף הזמר האמריקאי צ'ארלי פות' הציע לו להקליט לשיר גרסת רמיקס. בינואר 2021 הודיע לוסון כי הוא עתיד להוציא לאור שיר בשיתוף עם הצמד השוודי גלנטיס. אותו שיר, "Dandelion", יצא לאור בינואר 2021.

ב-15 ביולי 2022 הוציא לאור לוסון את שירו "Golden Hour", אשר כתב והפיק באופן עצמאי. היה זה שירו הראשון שנכנס למצעדי הבילבורד, מה שזיכה אותו בפרסום עולמי ובהזמנות להשתתף בתוכניות טלוויזיה, בהן תוכנית האירוח הלילית של ג'ימי פאלון, "The Tonight Show Starring Jimmy Fallon". כמו כן, באוקטובר 2022 הוענק לו פרס המוזיקה של MTV אירופה למופע הפוש הטוב ביותר. לאחר יציאת השיר, MTV בריטניה ואיטליה פנו ללוסון בבקשה שיופיע עם השיר בערוץ.

השיר נכנס למצעד הפזמונים האמריקאי בילבורד הוט 100 במקום ה-71, כאשר בשיאו היה במקום העשירי בו. כמו כן, השיר הגיע למקום ה-19 במצעד הסינגלים הבריטי. נכון למרץ 2023, השיר צבר מעל ל-100 מיליון צפיות ביוטיוב, טיקטוק ובשאר פלטפורמות המדיה החברתית.

ב-23 בספטמבר 2022 יצא לאור אלבום הבכורה של לוסון, *This Is What ____ Feels Like (Vol. 1–4)*. האלבום מחולק לארבעה חלקים, שכל אחד מהם יצא לאור בהמשך גם כמיני-אלבום, העוסקים בהתאהבות, שברון לב, עצבות ואובדן האהבה. האלבום הגיע בשיאו למקום ה-56 במצעד הפזמונים בילבורד 200.

ב-17 בנובמבר 2022 הודיע לוסון על סיבוב ההופעות הראשון שלו, שייערך בניו יורק, לוס אנג'לס ובערים נוספות ברחבי ארצות הברית. ב-8 בדצמבר לוסון הוציא לאור את הסינגל "Hero", שיתוף פעולה עם מרטין גריקס ומשחק הקלפים Marvel Snap.

ב-4 באוגוסט 2023 השתתף בסינגל "Strings" של MAX יחד עם באזי.

## דיסקוגרפיה
### אלבומי אולפן

### מיני-אלבומים

### סינגלים
#### כאמן מוביל

#### כאמן משתתף

#### סינגלים שיווקיים

## קישורים חיצוניים

* 

## ביאורים

## הערות שוליים

קטגוריה:זמרים-יוצרים אמריקאים
קטגוריה:פרובידנס: אישים
קטגוריה:טיקטוקרים אמריקאים
קטגוריה:אמריקאים ילידי רוד איילנד
קטגוריה:אמריקאים שנולדו ב-2000
קטגוריה:אמנים אמריקאים הידועים בשם במה
מייקל ג. וילט

**מייקל ג'יימס מנסל וילט** (באנגלית: **Michael James Mansel Willett**; נולד ב-11 בספטמבר 1989) הוא שחקן וזמר אמריקאי. וילט ידוע בעיקר בשל תפקידו כליונל בסדרת הטלוויזיה "טרה" וכטאנר בסרט "החבר הטוב ביותר" . כמו כן, בין השנים 2014–2016 הוא הופיע בסדרת הטלוויזיה "מעמידות פנים" ששודרה ב-MTV.

## ראשית חייו
וילט נולד וגדל בעיר פרזנו, קליפורניה, ולמד בתיכון כלוביס וסט. מגיל צעיר אהב להופיע, ובאחד מראיונותיו סיפר כי "כשהייתי צעיר היה לי נוח יותר עם הצד הזה באישיות שלי, החברותי והפטפטני. לאורך הדרך הבנתי שכך אתה מאפשר לאנשים להכיר אותך. גדלתי להיות אדם פתוח יותר".

כשנשאל לגבי משחק של דמויות הומוסקסואליות במספר תפקידים, וילט השיב: "אני רוצה לגלם את כל סוגי האנשים השונים; הומו או סטרייט. לדוגמה, כשאתה הולך לגלם רוצח סדרתי, אתה לא שואל אם זה עומד בסטנדרטים הפיזיים או המוסריים שלך. אתה מתעלם מזה ומגלם את הדמות. לא התלבטתי לגבי זה [קבלת התפקיד בסרט "החבר הטוב ביותר"]. אני רוצה לשחק את כל סוגי הדמויות השונים ומקווה להמשיך לעשות זאת".

## קריירה
נוסף לקריירת המשחק שלו, וילט הוא גם זמר. הוא מציג את עצמו בחשבון הטוויטר שלו כ"קודם זמר, אחר כך שחקן". הוא הצהיר כי אחרי הופעתו בסרט "החבר הטוב ביותר" הוא רוצה להתחיל לכתוב מוזיקה מקורית.

אלבום הבכורה של וילט, אשר עדיין לא יצא לאור, נקרא *Diapason*, והוא מתאר אותו בתור ה"השתפכות המלאה, העשירה והמלודית של הצליל. כך בדיוק אני מתאר את מה שאני עושה".

## חיים אישיים
וילט הוא הומוסקסואל מוצהר, ובריאיון למגזין אדבוקט סיפר כי "לא באמת רציתי לעשות מזה עניין... מעולם לא ראיתי שזה משהו שמפריד ביני לבין מישהו אחר. אם כבר, גיליתי שזה נתן לי יתרון בתעשייה".

## פילמוגרפיה
### קולנוע

### טלוויזיה

## קישורים חיצוניים

* מייקל ג. וילט, באתר MTV

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:מוזיקאים להט"בים אמריקאים
קטגוריה:זמרים להט"בים אמריקאים
קטגוריה:אמריקאים שנולדו ב-1989
סויוז TM-18

**סויוז TM-18** (ברוסית: **Союз TM-18**) הייתה חללית מסדרת סויוז, שהמריאה ב-8 בינואר 1994 מקוסמודרום בייקונור שנמצא בקזחסטן ומופעל על ידי רוסיה. המטרה הייתה לבצע עגינה בתחנת החלל מיר.

## צוות
* ויקטור אפנסייב - מפקד
* יורי אוסצ'וב - מהנדס טיסה
* ולרי פוליאקוב - רופאקוסמונאוט

### צוות גיבוי
* יורי מלנצ'נקו - מפקד
* טלגט מוסאבייב - מהנדס טיסה
* גרמן ארזמסוב - רופאקוסמונאוט

## תיאור המשימה
"סויוז TM-18" שוגרה ב-8 בינואר 1994 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר בוצע ב-10 בינואר למודול "קוואנט 1" של תחנת החלל ועברה ללא בעיות. בתחנת החלל כבר פעלה משלחת מס' 14 בפיקוד וסילי ציבלייב.

לאחר ביצוע חפיפה, משלחת מס' 14 עזבה את תחנת החלל מיר בחללית סויוז TM-17. אחריות על תחנת החללע עברה למשלחת מס' 15 בפיקוד ויקטור אפנסייב. חללית "סויוז TM-18" שימשה חללית חירום.

ב-21 בינואר בוצע שינוי מיקום עגינה של החללית והיא חוברה לתא עגינה במודול הבסיסי.

ב-1 ביולי לתחנת החלל התחברה חללית "סויוז TM-19". ב-9 ביולי "סויוז TM-18" התנתקה מתחנת החלל כאשר על סיפונה ויקטור אפנסייב ויורי אוסצ'וב. באותו יום הם נחתו בהצלחה בשטח צפון קזחסטן. ולרי פוליאקוב נותר בתחנת החלל להמשך פעילות במסגרת משלחת מס' 16 בפיקוד יורי מלנצ'נקו.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1994 ברוסיה
מלכה גורפיין אורגד

**מלכה גורפיין אורגד** (נולדה ב-1967) היא פרופסור חבר במחלקה לסטטיסטיקה וחקר ביצועים באוניברסיטת תל אביב. עיקר המחקר שלה עוסק בהערכת סיכון מחלה ובחיזוי באמצעות גנים מועמדים וגורמי סיכון סביבתיים, הן מנתוני הישרדות במשפחה והן בביקורת מקרה; גנטיקה סטטיסטית; סטטיסטיקה א-פרמטרית; ביוסטטיסטיקה; ולמידת מכונה.

## השכלה
בשנת 1994 סיימה תואר שני בסטטיסיטיקה באוניברסיטה העברית בירושלים.

בשנת 1999 היא סיימה דוקטורט בסטטיסטיקה באוניברסיטה העברית בירושלים בהנחיית פרופסור בנימין יקיר ופרופסור דוד צוקר.

## קריירה
בשנים 1999–2000 היא עבדה כחוקרת במרכז לחקר הסרטן פרד האצ'ינסון, שבסיאטל, ארצות הברית.

בשנים 2001–2007 עבדה כמרצה ולאחר מכן כמרצה בכירה למתמטיקה וסטטיסטיקה באוניברסיטת בר-אילן.

בשנת 2005 הצטרפה כמרצה בכירה לפקולטה להנדסת תעשייה וניהול בטכניון. בשנת 2010 מונתה לפרופסור חבר בכיר בטכניון, שם עבדה עד שנת 2014.

בשנת 2012 התארחה גורפיין כחברת סגל אורחת במחלקה לביוסטטיסטיקה וביולוגיה חישובית בבית הספר לבריאות הציבור של אוניברסיטת הרווארד בבוסטון, ארצות הברית.

בשנת 2014 הצטרפה לסגל אוניברסיטת תל אביב בדרגת פרופסור חבר בחוג לסטטיסטיקה וחקר ביצועים.

## תחומי מחקר
החל משנת 2003 ואילך משמשת כחוקרת שותפה במחלקה לבריאות הציבור אשר במרכז לחקר הסרטן פרד האצ'ינסון.

בין תחומי המחקר של פרופסור גורפיין אורגד ניתן למצוא: ניתוח סדרתי קבוצתי; שגיאות מדידה; ניתוח הישרדות חד ורב-ממדי; מודלים של frailty; מודלים עם סיכונים מתחרים; מודלים עם אפקטים מקריים; מודלים של קופולה; אמידת סיכונים גנטיים; מבחנים אי-פרמטריים לאי-תלות; אמידת התורשה על-סמך נתוני GWAS; ויישומים במחקרים קליניים.

## ספריה
* Gorfine, M. (2012). Frailty models in survival analysis (book review). Journal of the American Statistical Association, 107(497), 433-434.

## לקריאה נוספת
*  הרצאה של פרופסור מלכה גורפיין:  ניבוי סיכונים בעידן רפואה מותאמת אישית - 2020

## קישורים חיצוניים
* 
* מלכה גורפיין אורגד, באתר אוניברסיטת תל אביב
* רשימת פרסומים של פרופסור גורפיין אורגד

## הערות שוליים

קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:חוקרות ישראליות
קטגוריה:חוקרים ישראלים
קטגוריה:סטטיסטיקאיות ישראליות
קטגוריה:סטטיסטיקאים ישראלים
קטגוריה:מתמטיקאיות ישראליות
קטגוריה:מתמטיקאים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1967
קטגוריה:ישראלים שנולדו ב-1967
אדמירל הצי (ארצות הברית)

[שמאל|ממוזער|אדמירל הצי [ג'ורג' דיואי, האדם היחיד שהחזיק בדרגה זו. התמונה צולמה בשנת 1899 על גבי הסיירת הממוגנת אולימפיה ]]

**אדמירל הצי** (באנגלית: **Admiral of the Navy**) היא דרגה היסטורית שהייתה הדרגה הבכירה ביותר בצי ארצות הברית עד ליצירת אדמירל צי. האדם היחיד שהחזיק בדרגה זו היה ג'ורג' דיואי, החל משנת 1899, כהערכה על ניצחונו המוחץ בקרב מפרץ מנילה בשנה הקודמת. מאז מותו של דיואי ב-1917 הדרגה לא הוענקה עוד.

בדומה לדרגה גנרל הצבאות, הועלתה במהלך מלחמת העולם השנייה הצעה להעניק מחדש את הדרגה כדרגה שוות ערך לדרגת שישה כוכבים, ולקרוא לה אדמירל הדגל. למשך זמן קצר נשקלה מועמדותו של צ'סטר נימיץ, אולם ההצעה בוטלה על ידי מחלקת הצי של ארצות הברית לפני סיום המלחמה, ולא הועלתה מאז פעם נוספת.

## ראו גם
* גנרל הצבאות - הדרגה המקבילה בצבא ארצות הברית.
* אדמירל - להשוואה בין דרגות קציני צי בכירים בציים שונים.

## הערות שוליים

קטגוריה:אדמירלי צי
ניקנור צ'רנצוב

**ניקנור צ'רנצוב** (ברוסית: **Никанор Чернецов**; 21 ביוני 1805 – 11 בינואר 1879) היה צייר נוף רוסי. אחיו הבכור גריגורי צ'רנצוב היה גם צייר.

## ביוגרפיה
אביו ואחיו הגדול, היו ציירי אייקונים. בסיועו הכספי של פאבל סוויניין, הוא עבר לסנט פטרסבורג ב-1823. לאחר שקיבל מענק מהחברה האימפריאלית לעידוד האמנויות, הוא הצליח להירשם לאקדמיה הקיסרית לאמנויות ולמד אצל מקסים וורובייב עד 1827.

לאחר שסיים את לימודיו עם מדליית זהב קטנה, הוא נסע לאורך חוף הים השחור עם הרוזן פאבל קוטאיסוב, ולאחר מכן עבד כשרטט של אוגוסט דה מונפראן בקתדרלת סנט אייזק. משנת 1833 עד 1836, הוא היה בשירותו של מיכאיל וורונטסוב, המושל הכללי של נובורוסיה, שנסע ברחבי קרים, שירטט נופי טבע, חורבות ומנהגים אתניים. רבים מהסקיצות האלה הפכו מאוחר יותר לציורים. דרך וורונטסוב, הוא הפך לחבר טוב של אלכסנדר פושקין וקישט את משרדו בנוף של ערוץ דריאל.

לאחר 1838, הוא ליווה את אחיו, גריגורי ואנטון איבנוב-גולובוי לאורך הוולגה בסירה/סטודיו מאובזרת במיוחד, ועשה סקיצות רבות שהפכו מאוחר יותר לפנורמה שאורכה היה 700 מטר (2300 רגל). חלקים ממנה עדיין שמורים בספרייה הלאומית של רוסיה.

במהלך שנות ה-40 ביקרו האחים מספר פעמים באיטליה ובמזרח הים התיכון, אך ספר הליטוגרפיות שלהם, Palestine: Views Drawn from Life מאת נ' וג' צ'רנצוב בשנים 1842–1843 לא היה מוצלח במיוחד. גריגורי המשיך להשתמש בחומר שאסף, אבל ניקנור חזר לצייר נושאים על רוסיה.

כשגריגורי מת, ניקנור היה עני מכדי לקבור אותו. האקדמיה תרמה 200 רובל, ולאחר משא ומתן ארוך, הסכימה לקנות את התיקים והציורים הנותרים שלהם בתשלומים במשך מספר שנים, אך תהליך זה מעולם לא הושלם.

## גלריה

File:Вид на Тифлис Никанора Чернецова, 1832 год.jpg|נוף טיבליסי
File:Nikanor Chernetsov. Crimean Lowland.jpg|עמק בקרים
File:The Coliseum Nikanor Chernetsov (1840).jpg|הקולוסיאום, רומא


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1804
קטגוריה:רוסים שנפטרו ב-1865
גריגורי צ'רנצוב

**גריגורי צ'רנצוב** (ברוסית: **Григорий Чернецов**; 12 בנובמבר 1802 – 8 ביוני 1865) היה צייר רוסי. הוא בולט בעיקר בנופים של חלקים שונים של רוסיה, שהופקו במהלך מסעותיו, אך הוא גם היה פעיל כצייר פורטרטים וז'אנרים.

## ביוגרפיה
צ'רנצוב נולד בלוך, במחוז איבנובו, רוסיה. אביו ואחיו הגדול, היו ציירי אייקונים. אחיו, ניקנור צ'רנצוב, הצעיר מגריגורי בשלוש שנים, הפך גם הוא לצייר נוף, ולעיתים קרובות עבדו יחד.

בשנת 1819, גריגורי צ'רנצוב, בעידודו של פאבל סוויניין, שנסע קודם לכן ללוך, הגיע לסנט פטרסבורג שם רצה להירשם לאקדמיה הקיסרית לאמנויות. הוא לא התקבל. עם זאת, הוא קיבל אישור לעבוד שם שעתיים ביום. הוא לא זכה למלגה ונאלץ לחיות בתמיכת אביו, כשהוא חסר כל הזמן כסף. ב-1822 הוענק לו מדליית הכסף הקטנה על רישומיו והתקבל לאקדמיה, שם למד אצל אלכסנדר ורנק ומקסים וורובייב. ב-1823 הצטרף אליו ניקנור באקדמיה. האחים סיימו את לימודיהם ב-1827 עם מדליות זהב קטנות.

לאחר סיום הלימודים, התקבל גריגורי צ'רנצוב לעבודה כצייר בחצר הקיסר. תפקידיו כללו הפקת ציורים של אירועים רשמיים כמו מצעדים צבאיים או קבלות פנים רשמיות. הציור הידוע ביותר שלו, המצעד הצבאי ב-6 באוקטובר 1831 בסנט פטרסבורג משלב דיוקנאות של מספר מבני דורו המפורסמים, כולל אלכסנדר פושקין, וסילי ז'וקובסקי, ואיוואן קרילוב. הציור נוצר בין 1832 ל-1837 ולבסוף נקנה על ידי המדינה וניתן כמתנה לצאר העתידי, אלכסנדר השני.

משנת 1837 ואילך עבדו האחים צ'רנצוב ביחד. ב-1838 הם נסעו במורד הוולגה בין ריבינסק לאסטרחן, עשו סקיצות נוף בדרכם, ובהמשך השתמשו בסקיצות הללו לציורים. הם גם יצרו פנורמה באורך של 700 מטר (2,300 רגל) של גדות הוולגה, אשר בסופו של דבר התקבלה במתנה על ידי ניקולי הראשון. בשנות ה-40 של המאה ה-20 הם נסעו לאיטליה והמזרח התיכון, הם ניסו למכור את הליטוגרפיות שנוצרו ללא הצלחה.

כאשר גריגורי צ'רנצוב נפטר ב-1865, לאחיו לא היה מספיק כסף לקבור אותו.

## גלריה

File:Чернецов Григорий Григорьевич - Парад по случаю открытия памятника Александру I в Санкт-Петербурге 30 августа 1834 года (1839) ГТГ.jpg
File:Grigory Chernetsov Syukyeevsky Mountains.jpg
File:Чернецов Григорий Григорьевич - Парад в Кремле в 1839 году (1841).jpg


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1802
קטגוריה:רוסים שנפטרו ב-1865
ג'ורג' דיואי

**ג'ורג' דיואי** (באנגלית: **George Dewey**; 26 בדצמבר 1837 – 16 בינואר 1917) היה אדמירל הצי אמריקאי, והיחיד שהחזיק בדרגה זו, שהיא הגבוהה ביותר בצי ארצות הברית.

## ביוגרפיה
### משפחתו
דיואי נולד במונטפלייר, ורמונט, ממש מול בית המדינה של מדינת ורמונט, לרופא ג'וליוס ימאנס דיואי ולאשתו הראשונה, מרי פרין. האב היה ממייסדי החברה הלאומית לביטוח חיים ב-1848, היה חבר בכנסייה האפיסקופלית של ארצות הברית והיה ממייסדי הכנסייה האפיסקופלית במונטפלייר.

לג'ורג' דיואי היו שני אחים גדולים ואחות צעירה ממנו. הוא למד בבית ספר יום ראשון במונטפלייר. לאחר מכן למד בבית הספר בעיירה הסמוכה ג'ונסון.

בשנת 1867 הוא נישא לסוזן ("סוזי") בורדמן גודווין (1844–1872), בתו של מושל ניו המפשייר, איכבוד גודווין, וב-1899 התחתן בשנית עם מילדרד מקלין הייזן הקתולית.

### קריירה צבאית
דיואי למד בבית הספר הצבאי נורוויץ' בנורוויץ', ורמונט בין השנים 1852 ל-1854 וב באנאפוליס, מרילנד בין השנים 1854 ל-1858.

הוא לחם במלחמת האזרחים האמריקנית משנת 1861 תחת אדמירל דייוויד פראגות' בצד מדינות הצפון בדרגת לוטננט. הוא השתתף בלחימה בלואיזיאנה ובנהר המיסיסיפי, ובשנת 1865 הועלה לדרגת לוטננט קומנדר.

ב-1872 הועלה לדרגת קומנדר, ב-1884 הועלה לדרגת קפטן וב-1896 הועלה לדרגת קומודור. זמן קצר לפני פרוץ מלחמת ארצות הברית–ספרד (1898), הוצב דיואי ב כמפקד שייטת אסיה האמריקאית.

### קרב מפרץ מנילה

ממוזער|קרב מפרץ מנילה; על גשר ה-USS Olympia
ב-27 באפריל 1898, קומודור דיואי יצא מסין על ספינת הדגל USS Olympia עם פקודות לתקוף את הספרדים בקאוויט במפרץ מנילה. הוא הגיע לכניסה למפרץ בליל ה-30 באפריל ותקף עם עלות השחר למחרת. הוא הצליח להטביע את כל צי האוקיינוס השקט הספרדי תחת קפיטן חנרל (אדמירל) פטריסיו מונטוחו אי פסארון ולשתק את סוללות התותחים של מנילה תוך שש שעות מבלי לאבד אף מלח.

הידיעה הזו הפכה אותו לגיבור בארצות הברית. הוא הועלה לדרגת אדמירל משנה ב-1898 ולדרגת אדמירל ב-1899, תוך שהוא מדלג על דרגת תת-אדמירל. ניצחונו גרם לממשל ויליאם מקינלי להביא את הפיליפינים תחת שליטה אמריקאית. באוקטובר 1899, הנשיא מקינלי העניק לו חרב כבוד מיוחדת בטקס בקפיטול.

### אחריתו
150px|ימין|ממוזער|סמלי הדרגה של אדמירל הצי
דיואי מונה כחבר בוועדת שורמן בשנת 1900, שהכינה הצעות לממשל אזרחי בפיליפינים. הוא חזר לארצות הברית כגיבור וכבר הוכרז כמועמד הבא לנשיאות, אך החליט לתמוך בבחירתו מחדש של מקינלי. בשנת 1901 הוא נבחר לחבר כבוד באגודת ניו יורק של סינסינטי.

בשנת 1903 קיבל דיואי את דרגת אדמירל הצי על ידי הקונגרס של ארצות הברית, רטרואקטיבית ל-2 במרץ 1899. הוא האדם היחיד שאי פעם קיבל את הדרגה הזו. הדרגה מקבילה באופן לא רשמי לזו של גנרל שישה כוכבים, למעשה הדרגה יותר בכירה מדרגת אדמירל צי שהוצגה מאוחר יותר. בשל דרגתו הגבוהה הוא נשאר קצין פעיל רשמית עד מותו, מה שנחשב לציון כבוד מיוחד. הוא מת בוושינגטון הבירה ב-16 בינואר 1917 ונקבר בקפלת בית לחם של הקתדרלה הלאומית של וושינגטון.

## קישורים חיצוניים

* 
* 

## הערות שוליים

קטגוריה:אמריקאים ילידי ורמונט
קטגוריה:אדמירלים בצי ארצות הברית
קטגוריה:בוגרי אוניברסיטת נורוויץ'
קטגוריה:מלחמת האזרחים האמריקנית: אישים
קטגוריה:אמריקאים שנולדו ב-1837
קטגוריה:אמריקאים שנפטרו ב-1917
ניקולאי צ'כוב

**ניקולאי צ'כוב** (ברוסית: **Николай Чехов**; 23 במאי 1858 – 29 ביוני 1889) היה צייר רוסי, ואחיו של אנטון צ'כוב.

## ביוגרפיה
כילד ניקולאי הראה כישרונות לאמנות ומוזיקה. הוא למד בבית הספר לציור, פיסול ואדריכלות במוסקבה.

הוא לא הצליח לסיים את לימודיו עקב אלכוהוליזם כרוני ותקופות זמן, לעיתים קרובות במשך שבועות, בהם היה מבלה ברחובות מוסקבה.

ניקולאי היה אמן מוכשר, והוא אייר לעיתים קרובות את סיפוריו של אנטון.

אנטון כתב לו, ויעץ לו להישאר פיכח ולהמשיך בציור, אך ללא הועיל.

הוא נפטר בגיל 31 משחפת.

מותו של ניקולאי הפך לסיפור בידי אנטון, על אדם שניצב מול מותו המתקרב.

## גלריה

 File:Nikolay Chekhov Sokolniki Party.jpg|מסיבת גן
File:Nikolay Chekhov Young Widow.jpg|אלמנה על קבר בעלה
File:NChekhov1881.jpg|דיוקן של נער


## קישורים חיצוניים

* 

## הערות שוליים

קטגוריה:ציירים רוסים
קטגוריה:רוסים שנולדו ב-1858
קטגוריה:נפטרים ב-1889
וורלד בייסבול קלאסיק 2026

**וורלד בייסבול קלאסיק 2026** היא אליפות העולם השישית לנבחרות לאומיות בבייסבול שמנוהלת על ידי התאחדות הבייסבול הבינלאומית (IBAF) והתקיימה בין ה־5–17 במרץ 2026.

שלב הבתים התקיים בטוקיו, סן חואן, מיאמי ויוסטון. שלבי ההכרעה נערכו במיאמי ויוסטון.

## הנבחרות שהעפילו
20 נבחרות השתתפו בתחרות, 16 הנבחרות שסיימו באחד מארבעת המקומות הראשונים בשלב הבתים של האליפות הקודמת העפילו לתחרות. 4 הנבחרות הנוספות יעפילו מתחרות העפלה.

## שלב הבתים
### בית א'
משחקי בית א' התקיימו ב, פוארטו ריקו בין 6–11 במרץ.

קנדה ניצחה את פוארטו ריקו ולכן דורגה ראשונה. קולומביה נצחה את פנמה ולכן דורגה מעליה.

### בית ב'
משחקי בית ב' התקיימו ב, יוסטון בין 6–11 במרץ.

### בית ג'
משחקי בית ג' התקיימו בטוקיו דום, טוקיו בין 5–10 במרץ.

קוריאה הדרומית, אוסטרליה וטאיוואן סיימו עם 2 ניצחונות ושני הפסדים. שובר השוויון הראשון הוא מספר הריצות ביחס לפסילות ההגנתיות. במדד זה קוריאה הדרומית הגיעה ל־0.123 (7 ריצות/57 פסילות) לעומת אוסטרליה וטאיוואן שהגיעו ל־0.13 (7 ריצות/54 פסילות) ולכן דורגה במקום השני והעפילה לשלב הבא. שובר השוויון השני הוא כמות ריצות נקיות (Earned Run) ביחס לפסילות. במדד זה לאוסטרליה יש 0.111 (6 ריצות נקיות/57 פסילות) לעומת 0.13 (7 ריצות נקיות/57 פסילות) של טאיוואן ולכן אוסטרליה דורגה במקום השלישי.

### בית ד'
משחקי בית ד' התקיימו ב, מיאמי בין 6–11 במרץ.

## שלב הפלייאוף

## קישורים חיצוניים
* 

קטגוריה:אליפויות העולם בבייסבול
קטגוריה:תחרויות בייסבול בארצות הברית
קטגוריה:תחרויות ספורט ביפן
קטגוריה:תחרויות ספורט בפוארטו ריקו
קטגוריה:2026 בספורט
איכבוד גודווין

**איכבוד גודווין** (באנגלית: **Ichabod Goodwin**; 8 באוקטובר 1794 – 4 ביולי 1882) היה המושל ה-27 של ניו המפשייר מ-1859 עד 1861.

## ביוגרפיה
גודווין נולד ב-8 באוקטובר 1794 בקהילת ברוויק, מסצ'וסטס (שידועה היום בשם נורת' ברוויק, מיין). הוא הפך לסוחר בפורטסמות', ניו המפשייר שעבד בבית הספירה של סמואל לורד, הפך להיות אדון ובעל חלק של כמה ספינות, ובסופו של דבר לבעלים של שתי מסילות ברזל, שני בנקים ומפעל טקסטיל. בשנת 1827 נישא לשרה פרקר רייס. בתם סוזן נישאה לאדמירל ג'ורג' דיואי.
ימין|ממוזער|אחוזת גודווין השתמרה והיא חלק ממתחם מוזיאון Strawbery Banke בפורטסמות', ניו המפשייר.
גודווין נבחר לנציג המדינה, כאשר התמודד כוויגי, בשנים 1838, 1843, 1844, 1850, 1854 ו-1856. ב-1856 הוא התמודד, והפסיד, כמועמד הוויגי האחרון לתפקיד מושל ניו המפשייר. הוא החליף מפלגה, הפך לרפובליקני, וניצח בבחירות למושל המדינה ב-1859, ושוב ב-1860. הוא היה ציר כללי מניו המפשייר לכנסים הלאומיים שבהם הנרי קליי, זאכרי טיילור ווינפילד סקוט אשר היו מועמדים על ידי הוויגים לנשיאות, שימשו כסגן הנשיא של שני הגופים הראשונים.

במהלך כהונתו, בית המחוקקים בניו המפשייר ביטל את בתי המשפט של תביעות נפוצות, והעביר את חובותיהם לבית המשפט העליון של המדינה. גודווין תמך בהחלטת חקיקה המתנגדת להרחבת העבדות, ובפעולה נגד מהגרים שמטרתה להגדיר את סמכויות בתי המשפט של המשטרה לדכא "אי-מתינות". הוא גם תמך במאמצים להסדיר את מסילות הברזל.

האינטרסים העסקיים של גודווין היו קשורים מאוד בחומרי גלם, כגון כותנה, שיוצרו על ידי עבדים במדינות הדרום ובמקומות אחרים.

במאי 1861, עם תחילת מלחמת האזרחים, הגיב גודווין לקריאות הראשונות לחיילים על ידי הלוואות כנגד שמו שלו כדי לצייד שני רגימנטים. בית המחוקקים אישר את פעולתו של המושל כאשר הם התכנסו למושב בחודש שלאחר מכן.

הוא מת בפורטסמות' ב-4 ביולי 1882.

## עיטורים
ימין|ממוזער|150x150 פיקסלים|פארק גודווין
ב-1888 הוקדשה בפארק חדש אנדרטה מאבץ לחיילים ולמלחים בניו המפשייר ששירתו במלחמת האזרחים. הפארק נקרא פארק גודווין לכבוד שירותו של גודווין במהלך המלחמה. הפארק והפסל היו ממוקמים מול אחוזת משפחת גודווין ברחוב איזלינגטון.

בשנת 1963 הועברה אחוזת גודווין, שעמדה בפני הריסה, מרחוב Islington ל-Strawbery Banke לשימור. בשנת 1970 הועבר הבית רשמית לסטרוברי בנקה על ידי מדינת ניו המפשייר.

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:מושלי ניו המפשייר
קטגוריה:מושלי מדינות האיחוד
קטגוריה:אמריקאים שנולדו ב-1794
קטגוריה:אמריקאים שנפטרו ב-1882
הפשע המושלם (שיר)

"**הפשע המושלם**" הוא שיר של המוזיקאי הישראלי סטטיק ביחד עם הזמרת הישראלית עדן בן זקן, אשר יצא לאור ב-22 בפברואר 2023, כחלק מאלבום הבכורה של סטטיק, לירז (2023). השיר נכתב על ידי רוסו ובן זקן ביחד עם רון ביטון, ג'ורדי, דור גל, איתי שמעוני, הצמד Triangle והזמרת אודיה והופק על ידי ג'ורדי ו-Triangle.

## רקע וכתיבה
השיר נחשף לראשונה בנובמבר 2022, כדואט בין סטטיק לזמרת אודיה. באותו החודש, פורסם כי הדואט נגנז עקב חוסר שביעות רצון של מנהליה של אודיה מהשיר. בדצמבר 2022 פורסם כי לבסוף, הוחלפה אודיה בבן זקן. גרסתה של אודיה הודלפה ב-14 בפברואר 2023, כשבוע לפני צאת האלבום. זה שיתוף הפעולה השני של סטטיק ובן זקן, לאחר השיר "יאסו" של הצמד סטטיק ובן-אל תבורי, בו השתתפה בן זקן לצד סטפן לגר.

## הצלחה מסחרית
השיר היה לאחד הבולטים משירי האלבום "לירז" בשירותי הסטרימינג. השיר הגיע בשיאו הגיע למקום ה-25 במצעד השבועי הישראלי של ספוטיפיי בשבוע שלאחר צאת האלבום, והיה לשיר השלישי המצליח ביותר מהאלבום. בנוסף, נכנס השיר למקום העשירי במצעד "העשירייה" של כאן גימל, כשבמקביל, השיר "לירז" מאותו האלבום במקום החמישי. נכון לספטמבר 2025 לשיר יש למעלה   מ-6.7 מיליון צפיות ביוטיוב.

## מיקומי שיא

## הערות שוליים

קטגוריה:שירי סטטיק
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על פשע
קייל גרלנד

**קייל גרלנד** (באנגלית: **Kyle Garland**; נולד ב-28 במאי 2000) הוא אתלט אמריקאי, זוכה מדליית ארד באליפות העולם (טוקיו 2025) ואלוף ארצות הברית (2025) בקרב עשר.

## ביוגרפיה
גרלנד נולד וגדל בפילדלפיה, בנם של ג'ויס וקית'. אביו החל לאמן אותו מאתלטיקה מגיל 8-9.

ב-2018 זכה באליפות ארצות הברית לנוער בקרב עשר ובאליפות העולם באתלטיקה עד גיל 20 באותה שנה סיים שביעי. ב-2019 החל ללמוד ולהתאמן באוניברסיטת ג'ורג'יה.

באליפות ארצות הברית באתלטיקה 2022 סיים שני בתוצאה של 8,720 נקודות, שיא מכללות. באליפות העולם סיים במקום ה-11 בתוצאה של 8,133 נקודות.

באליפות המכללות באולם ב-2023 שנערכה באלבקרקי, זכה בפעם השלישית במדליית זהב בקרב שבע. הוא קבע בתחרות שיא מכללות של 6,639 נקודות, תוצאה המדרגת אותו שני בכל הזמנים לאחר אשטון איטון.

באליפות ארצות הברית ב-2025 ניצח בשיא אישי של 8,869 נקודות.

## שיאים אישיים
### אצטדיון
*קרב עשר: 8,869 נקודות (2025)
*ריצת 100 מטר: 10.44 שניות (2025)
*קפיצה לרוחק: 7.86 מטר (2022)
*הדיפת כדור ברזל: 17.02 מטר (2025)
*קפיצה לגובה: 2.18 מטר (2017)
*ריצת 400 מטר: 47.78 שניות (2023)
*ריצת 110 מטר משוכות: 13.54 שניות (2023)
*זריקת דיסקוס: 50.93 מטר (2025)
*קפיצה במוט: 5.01 מטר (2023)
*הטלת כידון: 65.52 מטר (2025)
*ריצת 1500 מטר: 4:41.96 דקות (2022)

### אולם
* קרב שבע: 6,639 נקודות (2023)
* ריצת 60 מטר: 6.86 שניות (2023)
* קפיצה לרוחק: 7.96 מטר (2023)
* הדיפת כדור ברזל: 16.45 מטר (2023)
* קפיצה לגובה: 2.19 מטר (2023)
* ריצת 60 מטר משוכות: 7.74 שניות (2023)
* קפיצה במוט: 5.00 מטר (2023)
* ריצת 1000 מטר: 2:41.36 דקות (2023)

## קישורים חיצוניים

* פרופיל באוניברסיטת ג'ורג'יה

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:מתחרים אמריקאים בקרב עשר
קטגוריה:פנסילבניה: אתלטים
קטגוריה:אמריקאים שנולדו ב-2000
בית ספירה

**בית ספירה**, או **חדר ספירה**, היה באופן מסורתי משרד שבו נשמרו ספרי הכספים של בית העסק.  זה היה גם המקום בו קיבל העסק פגישות והתכתבויות הנוגעות לדרישות תשלום. 

ככל שהתפשט השימוש בבתי ספירה במאה ה-19, כך גדל גם המוניטין שלהם כמקומות עבודה לא נוחים ומשמימים. 

## הערות שוליים

קטגוריה:חדרים
קטגוריה:הנהלת חשבונות
לוץ' (סדרת לוויינים)

**לוץ**' (ברוסית:**Луч**, קרן אור) היא סדרת לווייני תקשורת שפותחה בברית המועצות ודור שני שלה פותח ברוסיה. השיגורים של הדור הראשון בוצעו בשנים 1985–1995, שיגורים של הדור השני החלו בשנת 2011. החלליות נוצלו בעיקר לצרכים צבאיים אך גם לצרכים אזרחיים.

תכנון הלוויינים בוצע ב"מערכות המידע הלווייניות רשטניוב" בהתאם להחלטת הממשלה מ-17 בפברואר 1976 על הקמת דור שני של מערכת תקשורת לצרכים צבאיים (חלק נוסף של מערכת זו התבסס על לווייני סדרת "פוטוק"). המערכת הייתה צריכה לאפשר קשר אמין עם חלליות מאוישות ואוניות הצי. מערכת אישפרה בין היתר להגדיל פי 2 משך הקשר עם תחנת החלל מיר. משיבי החללית היו יכולים להעביר היקף גדול של מידע דיגיטלי. חללית היה מצויד במנוע והייתה לו יכולת לשינוי מסלול. מערכות הלוויין נשלטו על ידי מחשב מרכזי שהותקן בחללית. במהלך בדיקות התברר שניתן להקצות ערוצי תקשורת לצרכים אזרחיים כולל העברת שידורי טלוויזיה. משקל החללית היה כ-2400 ק"ג. פאנל סולארי בשטח 40 מ"ר סיפק כ-1750 ואט. אורך חיים המתוכנן של הלוויין היה 3–5 שנים.

הסדרה הראשונה כללה 5 לוויינים.

לאחר שבשנת 1998 לווייני הסדרה הפסיקו את פעילותם הוחלט לפתח סדרה נוספת "לוץ' 2". מסדרה זו שוגרו 3 חלליות וחללית נוספת נמצא בייצור. נכון לשנת 2023 כולם פעילים. מתוכנן שיגור נוסף, מועד טרם נקבע.

## רשימת שיגורים
כל השיגורים בוצעו מקוסמודרום בייקונור בעזרת משגר לוויינים וחלליות מסדרת פרוטון

## קישורים חיצוניים

* לווייני לוץ'
* תיאור המערכת

קטגוריה:לוויינים רוסיים
קטגוריה:לוויינים סובייטיים
קטגוריה:לווייני תקשורת
פרידה בן עמי

**פרידה מתנה בן-עמי** היא פרופסור חבר לזואולוגיה, חוקרת בתחום האקולוגי ומשמשת כמרצה בכירה בבית הספר לזואולוגיה באוניברסיטת תל אביב. היא חוקרת בעיקר קשרים אקולוגיים ואבולוציוניים בין טפיל למארח בסביבת מים מתוקים. תחומי מחקרה כוללים: אבולוציה של רבייה זוויגית ואל-זוויגית, זיהומים מרובים והתפתחות הארסיות, השפעות סביבתיות, אפיגנטיות ואימהיות על חסינות המארח, כלאיים וטפילות. בנוסף בן עמי היא אוצרת רכיכות במוזיאון שטיינהרדט של אוניברסיטת תל אביב.

## השכלה
ב-2005 היא סיימה את עבודה הדוקטורט באבולוציה, סיסטמטיקה ואקולוגיה באוניברסיטה העברית בירושלים בהנחיית פרופסור יוסף הלר.

ב-2009 סיימה מחקר פוסט דוקטורט במכון לזואולוגיה באוניברסיטת בזל, בשווייץ בהנחיית פרופסור דיטר אברט.

## קריירה
בשנת 2010 הצטרפה כמרצה לבית הספר לזואולוגיה של אוניברסיטת תל אביב, היא מונתה כמרצה בכירה בשנת 2015 וקיבלה מינוי כפרופסור חבר בשנת 2020.

## תחומי מחקר
בן עמי מנהלת מעבדת מחקר תחת בית הספר לזואולוגיה של האוניברסיטה.

במחקרה, היא מתייחסת לסיבות ולהשלכות של אינטראקציות מארח-טפיל תוך התמקדות באקולוגיה האבולוציונית של מערכות מים מתוקים טבעיות. לשם כך היא חוקרת שתי מערכות מודל מימי: פרעושי מים מהסוג דפניה והמיקרוטפילים שלהם, וחלזונות מים מתוקים והטרמטודות הטפיליות שלהם. היא מאמינה בנקיטת גישה רב-גונית: על ידי ביצוע ניסויי מעבדה מבוקרים ברמת הפרט; על ידי הדמיית סביבות טבעיות למחצה, לפיהן אוכלוסיות של מארחים וטפילים מקיימים אינטראקציה במסוקוסמוסים; על ידי ביצוע עבודת שטח באוכלוסיות טבעיות; ועל ידי שיתוף פעולה הדוק עם תאורטיקנים כדי להכליל מנגנונים שנחשפו במערכות שלה למערכות מחלות אחרות.

במסגרת המעבדה היא חוקרת את הקשרים האקולוגיים והאבולוציוניים בין טפיל ופונדקאי. היא מתמקדת בעיקר בחלזונות מים מתוקים ובדפניות (שהם סרטני מים קטנטנים) וטפיליהם. בנוסף המעבדה בראשותה חוקרת רבייה אל-זוויגית של חלזונות מתוך מטרה לענות על השאלה אם רבייה אל-זוויגית אפשרית, אז בשביל מה זקוקים לרבייה זוויגית? אחת התיאוריות היא, שמשום שהטפיל מתאים את עצמו לפונדקאי שלו, רבייה אל-זוויגית שבה הפרט משכפל את עצמו, תאפשר לטפיל סביבת גידול נוחה יותר, מאשר רבייה זוויגית שתערבב את הגנים ותגרום לשינויים שיפעלו לרעת הטפיל. המחקר במעבדה משלב אקולוגיה וביולוגיה אבולוציונית כדי לבחון אינטראקציות מארח-טפיל. בין השאר נחקרים דגי מים מתוקים וסרטנים כדי לחקור מגוון רחב של שאלות, כגון מדוע רבייה זוויגית מועדפת על רבייה אל-זוויגית בנוכחות טפילים? כיצד זיהום על ידי זני טפיל מרובים או מינים משפיע על התפתחות הארסיות? כיצד השפעות סביבתיות, אפיגנטיות ואמהיות משפיעות על חסינות המארח? ומה תפקידה של הטפילות בשמירה על כלאיים?

## קישורים חיצוניים
* 

## הערות שוליים

קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:זואולוגיות ישראליות
קטגוריה:זואולוגים ישראלים
קטגוריה:סגל אוניברסיטת תל אביב: זואולוגיה
נחל שעט

**נחל שעט** הוא נחל אכזב במדבר יהודה. אורכו כ־5.3 קילומטרים.

## תוואי הנחל
מוצא הנחל ממוקם בגובה של כ־210 מטרים מעל פני הים. הוא זורם מזרחה ונשפך לנחל בוקק (הנשפך לים המלח) בגובה של כ־20 מטרים מעל פני הים, במרחק של מעט יותר משני קילומטרים מערבית לכביש 90 (כביש ים המלח) ולעין בוקק.

שעט
הלן ניסנבאום

**הלן ניסנבאום** (באנגלית: **Helen Nissenbaum**; נולדה ב-26 באפריל 1954) היא פרופסור למדעי המידע בקורנל טק. היא ידועה בעיקר בזכות המושג "שלמות הקשרית" ועבודתה על פרטיות, דיני פרטיות, אמון ואבטחה בעולם המקוון. באופן ספציפי, שלמות הקשרית השפיעה על החשיבה של ממשלת ארצות הברית על נושאי פרטיות.

## ביוגרפיה
ניסנבאום למדה מתמטיקה ופילוסופיה באוניברסיטת וויטווטרסרנד בדרום אפריקה, וסיימה את לימודיה ב-1976. לאחר מכן היא המשיכה ללמוד באוניברסיטת סטנפורד, שם השלימה תואר שני במדעי החברה של החינוך ב-1978, ותואר דוקטור בפילוסופיה ב-1983.

## קריירה
לפני שהצטרפה לקורנל טק ב-2016, היא שימשה כפרופסור למדיה, תרבות ותקשורת ולמדעי המחשב באוניברסיטת ניו יורק, שם הייתה גם מנהלת המכון לדיני מידע. קודם לכן שימשה כמנהלת שותפה של המרכז לערכי אנוש באוניברסיטת פרינסטון.

באוניברסיטת קורנל היא מנהלת את פרויקט "יוזמת החיים הדיגיטליים", שהושק ב-2017, כדי לחקור נקודות מבט חברתיות סביב הפיתוח והיישום של טכנולוגיה דיגיטלית, תוך התמקדות באתיקה, מדיניות, פוליטיקה ואיכות חיים.

### מענקים
ניסנבאום קיבלה מענקים מהקרן הלאומית למדע בארצות הברית, משרד חיל האוויר למחקר מדעי, קרן פורד, משרד הבריאות האמריקאי ושירותי אנוש של המתאם הלאומי, וסוכנות ההגנה לפרויקטים מתקדמים למחקר.

### הרחבות לדפדפן
היא גם תרמה למספר הרחבות דפדפן עבור Firefox ו-Chrome. טראק-מי-נוט הייתה ההרחבה הראשונה שהיא יצרה במשותף עם אחרים ב-2006. טראק-מי-נוט משתמשת ברעיון של פרטיות דרך ערפול כדי להגן על המשתמש מפני זיהוי מקוון, מעקב ויצירת פרופילים. AdNauseam, שנוצרה ב-2009, פועלת לפי אסטרטגיית ערפול דומה עבור מודעות מקוונות. Adnostic נוצרה בשנת 2013 כדי לאפשר מיקוד מודעות מקוון מבלי לפגוע בפרטיות המשתמש.

## פרסומים
ניסנבאום כתבה מאמרים וספרים רבים. להלן כמה מהם:
* 
* 
* 
* 
* 
* 
* 

## כבוד ופרסים נבחרים
* פרס ברוויס לשנת 2014 של האגודה האמריקאית לפילוסופיה
* דוקטור לשם כבוד לשנת 2017 מאוניברסיטת ליאופנה של לונבורג
* עמית מכובד לשנת 2019 של מכון סטנפורד לבינה מלאכותית ממוקדת באדם
* פרס Covey לשנת 2021 של האיגוד הבינלאומי למחשוב ופילוסופיה

## ראו גם
* הזכות לפרטיות

## קישורים חיצוניים

* 
* 
* 
* יוזמת החיים הדגיטליים

## הערות שוליים

קטגוריה:בוגרי אוניברסיטת ויטווטרסראנד
קטגוריה:בעלות תואר דוקטור מאוניברסיטת סטנפורד
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת קורנל
קטגוריה:פילוסופים אמריקאים
קטגוריה:פרטיות
קטגוריה:פילוסופיות אמריקאיות
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
נחל שרשרת

**נחל שרשרת** הוא נחל אכזב בנגב המערבי. אורכו כ־4.2 קילומטרים.

## תוואי הנחל
מוצא הנחל ממוקם בגובה של כ־100 מטרים מעל פני הים, מדרום למושב מלילות הסמוך לנתיבות. מעט לאחר מכן הוא חולף תחת מסילת אשקלון–באר שבע. הוא זורם בכיוון דרום־מערב עד שנשפך לנחל גרר (אשר נשפך לנחל הבשור ומשם אל הים התיכון), פחות משלושה קילומטרים מבית הביטחון בסומרה.

האקלים באזור צחיח למחצה והטמפרטורה הממוצעת היא 23 מעלות צלזיוס.

## קישורים חיצוניים
* נחל שרשרת באתר רשות ניקוז שקמה בשור

שרשרת
שרשרת
נשק תקיפה כיתתי

[300px|ממוזער|לוחם צה"ל עם מקלע [נגב (מקלע)|נגב, 2002]]
[260px|ממוזער|לוחם מ[הדיוויזיה המוטסת ה-82 עם מקלע M249 באפגניסטן, 2005]]
**נשק תקיפה כיתתי** או **נשק כיתתי אוטומטי** (באנגלית: **Squad automatic weapon** או **SAW**) המוכר גם בשם **נשק סיוע קל** (LSW), הוא נשק אוטומטי המופעל ברמת הכיתה או החוליה למתן סיוע אש רציף בכינון ישיר.

נשקים הממלאים ייעוד זה הם לרוב מקלעים קלים, או רובי סער המותאים לקצב אש גבוה ובטווח רב יותר, לרוב אלו כוללים שימוש בדורגל, קנה מעובה ומוזנים בשרשיר תחמושת. נשק התקיפה הכיתתי משתלב בדוקטרינה של צבאות רבים בידי חייל אחד בחוליה שתפקידו סיוע אש ישיר לצד עוד 2–3 התפקידים בחוליה, כך לדוגמה חוליית חיל רגלים בצבא ארצות הברית מורכבת ממפקד, רובאי, מטולאי (גרנדיר) ורובאי אוטומטי הנושא נשק תקיפה כיתתי. 

נשקי התקיפה הכיתתי הנפוצים ביותר כיום מתבססים על משפחת ה-RPK (המבוססת על משפחת ה-AK) ומשפחת המקלע הקל FN Minimi (עליו מבוסס גם הנגב הצה"לי).

## דוגמאות

M27 IAR side profile.jpg|נשק חי"ר אוטומטי M27
IWI-Negev-Zachi-Evenor-01-white.jpg|מקלע קל נגב
PEO M249 Para ACOG.jpg|מקלע M249
Рпк RPK.jpg|מקלע קל RPK-74M
SIG Sauer XM250.png|נשק תקיפה כיתתי XM250
Machine gun Type95.jpg|נשק סיוע קל QJB-95
L86A2 LSW.jpg|נשק סיוע קל L86A2


## קישורים חיצוניים

* 
* 

קטגוריה:נשק קל
קטגוריה:מקלעים
קטגוריה:חיל רגלים
קטגוריה:טקטיקה צבאית
אדולף שרלמן

**אדולף שרלמן** (ברוסית: **Адольф Шарлемань**; 8 בדצמבר 1826 – 31 בינואר 1901) היה צייר רוסי של סצנות היסטוריות וסצנות צבאיות. הוא גם יצר את העיצוב הפופולרי לקלפי משחק הידוע בשם "חפיסת השטן".

## ביוגרפיה
אביו היה האדריכל, יוסיף שרלמן. סבו, הפסל והאמן הדקורטיבי, ז'אן בטיסט שרלמן-באודה, היה במקור מרואן, צרפת, והגיע לרוסיה כדי לעבוד עבור קתרינה הגדולה. אחיו, יוסיף, הפך גם הוא לאמן ואדריכל.

הוא קיבל את השכלתו היסודית בבית הספר סנט פיטר, ולאחר מכן נרשם לאקדמיה האימפריאלית לאמנויות, שם למד ציור היסטוריה אצל פיודור ברוני וציור צבאי אצל בוגדן ויוולדה. בהיותו שם, הוא זכה במספר מדליות כסף וזהב.

האחרון מבין הפרסים האלה, בשנת 1855, כלל מלגה ללימודים באירופה. הוא נסע למינכן, שם למד אצל אלכסנדר קוצבו, צייר קרבות נוסף. ב-1859 הוא זכה בתואר "אקדמי" על יצירתן של "אלכסנדר סובורוב באלפים השווייצרים". לאחר מכן נסע לפריז וחקר את הציורים בארמון ורסאי. הוא חזר לסנט פטרסבורג דרך גרמניה ב-1861.

ציוריו הראשונים לאחר שחזר היו עבור המכינות הצבאיות, ואחריהם יצר ציורי קיר ותקרה באחוזת משפחת משצ'רסקי במוסקבה. בשנת 1867, עבודתו על קתרינה הגדולה בבית המלאכה של אטיין מוריס פלקונט זיכתה אותו בתואר פרופסור. הציור נרכש על ידי הקיסרית מריה אלכסנדרובנה. במשך עשרים השנים הבאות, הוא פעל רבות כדי לספק את הביקוש לתמונות שלו; רבים מהם הפכו לאיורים במגזינים.

מ-1871, הוא עבד עבור הארגון הפדרלי של המדינה המאוחדת, בעיצוב ניירות ערך, איגרות חוב מסמכים אחרים.

## גלריה

File:Suvorov in Milan.jpg|מרשל סוברוב במילנו
File:Suvorov Gotthard.jpg|מרשל סוברוב באלפים
File:Constantin Nikolaevich's children skating.JPG|ילדים מחליקים
File:Russian playing card deck (face cards) designed by Adolf Charlemagne.svg|קלפי משחק - חפיסת השטן


## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1826
קטגוריה:רוסים שנפטרו ב-1901
גבריאל באסו

**לואיס גבריאל באסו השלישי** (באנגלית: **Louis Gabriel Basso III**; נולד ב-11 בדצמבר 1994) הוא שחקן אמריקאי שהתפרסם בשלל תפקידיו בסרטים "סופר 8", "מלכי הקיץ" ו"יומני האפלצ'ים", ובתפקידיו בתור אדם ג'יימיסון בסדרת הדרמה הקומית "מזל סרטן" (2010–2013) ברשת שואוטיים. החל מ-2023 הוא מגלם את פיטר סאת'רלנד בסדרת המותחן של נטפליקס, "סוכן הלילה".

## ביוגרפיה
באסו נולד בסנט לואיס, מיזורי, בנם של מרסי ולואי ג'יי באסו ג'וניור הוא קיבל חינוך ביתי יחד עם שתי אחיותיו, השחקניות אלכסנדרה ואנליז באסו (אנ'). באסו רצה בהתחלה להיות שחקן כדורגל מקצועני לפני שמצא את ייעודו במשחק.

## קריירה
בשנת 2007 באסו שיחק בתפקידים קטנים בשני סרטים עלילתיים "הכירו את ביל", בכיכובו של ארון אקהרט ו-"Alice Upside Down", בכיכובה של אליסון סטונר הוא מצא סוכנות שתייצג אותו לאחר שעבר ללוס אנג'לס עם אחיותיו ואמו. בשבוע הראשון שלו שם, והשיג תפקיד ראשי בסדרת האינטרנט של Dailymotion Kids.

לבאסו היו כמה תפקידי אורח בטלוויזיה בסדרות פופולריות בהן "ICarly" של ניקלודיאון ו"מקום טוב באמצע" של ABC. מ-2010 עד 2013, הוא שיחק בתפקיד חוזר בסדרה הקומית "מזל סרטן", בגילום תפקיד אדם ג'מיסון, בנה של הדמות הראשית בגילומה של לורה ליני. לאחר מכן הוא כיכב בתפקיד האל מיטשל בסרט העצמאי "Alabama Moon" משנת 2009, בכיכובם של ג'ון גודמן וקלינט הווארד, בבימויו של טים מקנליס, ומבוסס על הרומן רב המכר מאת ווט קי.

בשנת 2011 הופיע באסו בסרט ההרפתקאות המדע הבדיוני "סופר 8". בשנת 2013 הופיע בדרמה הקומית של ג'ורדן ווגט-רוברטס "מלכי הקיץ", שהוצגה בבכורה בפסטיבל סאנדנס ב-2013. בשנת 2015 הופיע בקומדיית האקשן של קייל ניומן, משימה סוף, עם היילי סטיינפלד ודאב קמרון. בספטמבר 2014, הוא הצטרף לצוות השחקנים של סרט הביכורים של מג ראיין "איתקה", יחד עם טום הנקס. באסו הופיע גם בסרט הדרמה "כל האמת" משנת 2016, בבימויה של קורטני האנט ובכיכובם של קיאנו ריבס ורנה זלווגר. 

בשנת 2020, הוא שיחק בתפקיד הפוליטיקאי וסגן נשיא ארצות הברית ג'יי. די. ואנס בעיבוד הקולנועי של נטפליקס, "יומני האפלצ'ים".

בשנת 2023, החל לשחק בתפקיד הראשי בסדרת המותחן הקונספירציה הפוליטית "סוכן הלילה" של נטפליקס, בה מככב יחד עם לוסיאני ביוקנן.

בשנת 2024 שיחק בחלק הראשון של טרילוגיית הסרטים, "הזרים: חלק 1". באותה שנה שיחק סרט האקשן-מתח של נטפליקס "אזהרת טריגר" (אנ') בבימויו של מולי סוריה. 

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1994
Sarà perché ti amo

"**Sarà perché ti amo**" (בתרגום חופשי: "**זה חייב להיות כי אני אוהב אותך**") הוא סינגל של להקת הפופ האיטלקית ריקי אה פוברי. השיר זכה להצלחה רבה באיטליה, שם הגיע למקום הראשון במצעד הסינגלים. השיר זכה גם להצלחה בינלאומית, ודורג בטופ 10 במספר מדינות, כולל צרפת, גרמניה וספרד. השיר הפך לאחד השירים המוכרים והאהובים ביותר של ריקי אה פוברי. הוא נכלל באוספים רבים של להיטים איטלקיים ושירים היסטוריים.

## היסטוריה
השיר יצא בפברואר 1981 על ידי חברת ההקלטות Baby Records, שודר בפסטיבל סן רמו ה-13 שנערך ב-1981, והגיע למקום החמישי.

השיר הופיע גם באלבום "Sarà perché ti amo", שיצא ב-1981.

בשנת 2023 זכה השיר לאהדה רבה ולחשיפה במדיה החברתית טיקטוק, לאחר שאוהדי קבוצת הכדורגל מילאן שרו את השיר לאוהדי יובנטוס, עם שינוי המשפט "זה חייב להיות כי אני אוהב אותך" ל"ומי שלא קופץ הוא חזיר מיובנטוס". בהמשך אותה שנה, גם קהל האוהדים של הפועל פתח תקווה התחיל להשתמש בשיר זה בתור שיר עידוד לקבוצתו. כך עשו גם ביתר ירושלים

השיר נכלל בפסקולי מספר סרטים, ביניהם סרט האימה הצרפתי "מתח גבוה" משנת 2003 וסרט הדרמה השוודי "טיגריסים", שהיה מועמד מטעם שוודיה לפרס האוסקר ה-94.

## קישורים חיצוניים

## הערות שוליים

קטגוריה:סינגלים מ-2008
קטגוריה:שירי טליה
קטגוריה:שירי פסטיבל סן רמו 1981
קטגוריה:שירים בספרדית
קטגוריה:סינגלים בהוצאת EMI לטין
קרל וילהלם פטרסן

**קרל וילהלם פטרסן** (בגרמנית: **Carl Wilhelm Petersen**; 1 בינואר 1868 – 6 בנובמבר 1933) היה עורך דין גרמני, פוליטיקאי של המפלגה הדמוקרטית הגרמנית (Deutsche Demokratische Partei, DDP) וראש העיר של המבורג (1924 – 1929 ו-1932 – 1933).

לפטרסן הייתה אם יהודייה, והוא נלחם באנטישמיות.

ברנהרד לוסטיג, (1884–1969), יהודי ששירת עם היטלר במלחמת העולם הראשונה באותו גדוד, סיפר שנתקל בהיטלר לאחר מלחמת העולם הראשונה, במינכן. בוויכוח שהתעורר לאחר דבריו של קרל פטרסן קם היטלר מקהל המאזינים, ולדברי לוסטיג פרץ במילות שנאה אנטישמיות, ו"האשים" את פטרסן שאמו יהודייה. פטרסן השיב להיטלר: 

## קישורים חיצוניים

* Katalog der Deutschen Nationalbibliothek, באתר הספרייה הלאומית הגרמנית

## הערות שוליים

קטגוריה:ראשי עיריית המבורג
קטגוריה:גרמנים שנולדו ב-1868
קטגוריה:גרמנים שנפטרו ב-1933
אזור כחול

**אזורים כחולים** הם אזורים בעולם שתוחלת החיים בהם גבוהה מהממוצע. אזורים כאלה זוהו על ידי ג'אני פס (Gianni Pes), מישל פולן  ודן בואטנר .

בתחילה הוגדרו חמישה אזורים כחולים:
* אוקינאווה, יפן
* סרדיניה, סאולו, איטליה
* ניקויה, קוסטה ריקה
* איקריה, יוון
* לומה לינדה, קליפורניה, ארצות הברית

## היסטוריה
המושג אזורים כחולים צמח ממחקר דמוגרפי של ג'אני פס ומישל פולן, שפורסם ב-2004 בכתב העת Experimental Gerontology, בו זוהה מחוז נואורו בסרדיניה כאזור בעל הריכוז הגבוה ביותר של גברים בני מאה לפחות. מקבץ הכפרים שבהם תוחלת החיים הגבוה ביותר, כונה "אזור כחול".

## אזורים כחולים בעולם
בהמשך אפיין דן בואטנר ארבעה אזורים כחולים נוספים: אוקינאווה, ניקויה, איקריה ולומה לינדה.

היישוב שבו היה ריכוז בני המאה הגבוה בעולם הוא הכפר סאולו בסרדיניה: 20 מתוך 900 במשך 20 שנה. החוקרים ניסו לשרטט שם עצי משפחה, אך לא הגיעו למסקנות.

אריכות החיים בלומה לינדה יוחסה על ידי בואטנר להגבלה על מכירת אלכוהול, לאיסור על עישון ציבורי וסמים ולתזונה הצמחונית-טבעונית.

בין היתר, נחקרה אוכלוסיית הכפר יוזוריהרה ביפן, שם חיו תושבים זקנים מאד באיכות חיים טובה יחסית. המחקר ניסה למצוא קשר בין אריכות החיים להרכב חיידקי המעיים.

במאמר ממרץ 2023 הוסיפו פולן והרם אזור כחול שגילו: האי מרטיניק. הם מצאו שם 2,200 בני אדם מעל גיל 100 ב-20 השנים האחרונות, מתוך אוכלוסייה של 340,000. הם משערים, שהגנטיקה משחקת שם תפקיד כי רבים מהתושבים עברו תלאות קטלניות מאז נחטפו מאפריקה כעבדים. את התזונה שם לא בדקו.

דיאגרמת ון לאורך חיים באזורים כחולים

## ביקורת
במחקר באוקינאווה לא הצליחו לאמת את טענות התושבים בעניין גילם, מכיוון שרשומות רבות אבדו במלחמת העולם השנייה. נתונים עדכניים יותר הראו שתוחלת החיים באוקינאווה אינה יוצאת דופן בהשוואה לשאר יפן.

הרופאה הספקנית הארייט הול כתבה באתר "רפואה מבוססת מדע" שחסרים מחקרים מבוקרים על האזורים הכחולים ושהטענות בעניין השפעת התזונה על אריכות החיים של אוכלוסייתם מבוססות על ספקולציות בלבד.

פולן מעריך, כי לומה לינדה לא הייתה אזור כחול מעולם, אלא זכתה לתואר מסיבות שיווקיות בלבד. בניקויה בקוסטה ריקה אורך החיים יורד, אולי בעקבות מעבר לתזונה תעשייתית עתירת סוכר. המצב באיקריה ביוון אינו ברור, כי הזקנים התעייפו מהתקשורת וחדלו לשתף פעולה.

## קישורים חיצוניים
* אזורים כחולים - באתר הרשמי של החוג לרפואת אורחות חיים באיגוד רופאי המשפחה בישראל, 21.06.2023
* פולן, פס ואחרים, מאמר על זיהוי אזור בסרדיניה כאזור כחול ( אנ') (2019)
* איך נהפוך למדינה כחולה? בפודקאסט הצוללת, 19 בספטמבר 2020
* האזורים הכחולים – לחיות חיים ארוכים ובריאים יותר, באתר ארגון רופאים לתזונה, 19 דצמבר 2020
* סימי שאואר, האזורים הכחולים: המקומות שבהם מאריכים חיים, באתר מסע אחר, ספטמבר 2023
* 

## הערות שוליים

קטגוריה:זקנה
וילהלם פון טאנגן הנשטיין

**וילהלם פון טאנגן הנשטיין** (בנורווגית: **Wilhelm von Tangen Hansteen**; 11 במאי 1896 – 6 בספטמבר 1980) היה גנרלמיור בצבא נורווגיה אשר שימש כמפקד הצבא הנורווגי הגולה במהלך מלחמת העולם השנייה, ולאחריה שימש כמפקד משמר המולדת הנורווגי וכמפקד הבריגדה הגרמנית.

## ביוגרפיה
הנשטיין נולד בכריסטיאניה (כיום אוסלו) ב-11 במאי 1896. הוא למד באקדמיה הצבאית הנורווגית ובאוניברסיטת אוסלו לפני שהתגייס לצבא נורווגיה. בשנת 1936 הוא מונה לנספח הצבאי הנורווגי בפינלנד. בתקופת מלחמת החורף בין פינלנד לברית המועצות, הנשטיין פעל לסייע לפינים בכל דרך אפשרית, ובאמצעותו נורווגיה הנייטרלית העבירה בחשאי ארטילריה ותחמושת לפינים. זמן קצר לאחר תום המלחמה, פלשה גרמניה הנאצית לנורווגיה וכבשה אותה לאחר מערכה קשה. ממשלת נורווגיה נמלטה ללונדון וניסתה לרכז תחת הנהגתה את שאריות הצבא הנורווגי שהצליחו להימלט מהארץ. הנשטיין חזר מפינלנד ומונה למפקד הצבא הנורווגי. באופן זמני הוא הועלה לדרגת גנרל.

ב-30 ביוני 1944 פרש הנשטיין מהתפקיד, שהועבר באופן סמלי לידי נסיך הכתר אולף. הנשטיין מונה לסגנו של הנסיך, אולם המשיך לשמש כמפקד בפועל. עם סיום המלחמה וחזרת הממשלה הגולה לנורווגיה, מונה הנשטיין למפקד משמר המולדת הנורווגי. בין השנים 1947–1948 שימש כמפקד הבריגדה הגרמנית. לאחר מכן המשיך למלא תפקידי ניהול ומטה בצבא עד פרישתו ב-1966 הוא נפטר באוסלו ב-6 בספטמבר 1980.

## קישורים חיצוניים

* וילהלם פון טאנגן הנשטיין, באתר הביוגרפיה הנורווגית
* וילהלם פון טאנגן הנשטיין באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:מסדר האמבט: אבירים וגבירות מפקדים
קטגוריה:אנשי צבא נורווגים במלחמת העולם השנייה
קטגוריה:מפקדים בלגיון הכבוד
קטגוריה:נספחים צבאיים
קטגוריה:ילידי 1896
קטגוריה:נפטרים ב-1980